કાલીને આગળપાછળની કાંઈ ખબર નથી. કાલી મમ્મીને એવું સજેશન આપે છે કે તે તેના પહેલા પતિ રાહુલ (રાહુલ ભટ્ટ)ને ફોન કરે. શનિવારની આ ઘટના છે અને પહેલા પતિ સાથે થયેલા ડિવૉર્સમાં નક્કી થયા મુજબ શનિવારે કાલીએ તેના ઓરિજિનલ પપ્પા પાસે રહેવાનું છે. રાહુલ એક સ્ટ્રગલિંગ ઍક્ટર છે. રાહુલ કાલીને લઈ જાય છે પણ એ જ દિવસે એક ઑડિશન માટે તેણે તાત્કાલિક જવું પડે છે એટલે તે કાલીને ગાડીમાં મૂકીને ઑડિશન આપવા જાય છે. ઑડિશનમાંથી પાછો આવ્યા બાદ તે જુએ છે કે કાલી કારમાંથી ગુમ થઈ ગઈ છે.